( 95 ) 
B. De Musculis Setis propriis. 
Hi musculi constituunt secundum ordinem musculorum Lumbricorum. 
Musculi sunt Locomotionis, ut ita dicam, quoniam actionem transmittunt 
organis huic facultati idoneis, quae organa pedum munere funguntur. 
Illae spinae aut setae, quemadmodum jam vidimus quum egimus de orga- 
nis locomotionis, maxime sunt retractiles, etsi in contrariam sententiam 
quidam auctores abeant. 
Cl. Cuvier solus est, ni fallor, qui accurate hos musculos descripserit. Historica in- 
■*- 7 stitutio. 
(vide Le^ons d’ ^dnatomie comparee , tom. I. p. 463.) Cum hocce auc- 
tore, observabo illos musculos non bene perspici , nisi quum animal, intes- 
tinis et aliis organis interioribus rejectis , instar digiti manicarum sit 
inversum. Optime animadverti possunt quum cutis et musculi adjacentes 
extenduntur, ita ut quam maxime sint distensi. Tunc propellunt setas et 
musculos iis adhaerentes ex vagina et ipsas in prospectu ducit. Sed quum 
vehementior est distensio , non solum spinae , sed etiam musculi nimis 
exterius protruduntur , et ligamenta rumpunt , saepe propriam suam 
substantiam convellendo. 
Quum praecipui motus spinarum in ingressu et egressu versentur, duae 
species musculorum motibus illis idonearum distinguuntur : 1° Protrac- 
tores spinarum, 2° Detractores spinarum. Utraque eodem numero 
existit ac setarum fasciculi. Quum hae igitur (numero medio) ad 249 
ascendant, numerus musculorum pedibus propriis est 498 in Lumbrico 
terrestri. Sed sponte patet, ex eo solo quod quisque annulus nihil sit nisi 
repetitio praecedentis, hos musculos omnes una eademque ratione esse 
conformatos. Igitur hic tantum unam ex illis setis examinabimus, quam, 
eligemus versus j corporis, ubi admodum sunt evolutae, et quum jam 
locuti fuimus de setis , quorum dispositio generalis a dispositione muscu- 
lorum pendet, positionem serierum longitudinalium musculorum silentio 
praeteribimus. Hujus rei causa consistit in perfecta similitudine muscu- 
lorum serierum internarum. Attamen observatione dignum est quod, quo 
magis versus anum progredimur, eo magis etiam annuli inter se cohae- 
reant et eo magis etiam exigui sint setarum musculi. Ut hae bene per- 
spiciantur , seligenda est portio corporis paululum supra Clitellum , 
quemadmodum jam fecimus. 
